Alūksta

Alūksta (arba Ilūkšta, Alūkšta; ) – miestas pietryčių Latvijoje, Aukštutinės Dauguvos savivaldybėje, netoli Lietuvos sienos, prie Radviliškio–Daugpilio geležinkelio. Alūksta nuo Rygos yra nutolusi 204 km. Išsidėsčiusi abipus Dauguvos intako Alūkstos. Pro miestą praeina Daugpilio–Aknystos kelias. 2021 metais mieste gyveno 2382 gyventojai.

Istorija 

Istoriniuose šaltiniuose Alūksta pradėta minėti XV a., kai lietuviai, kovodami su Livonijos vokiečių konfederacija, sugriovė Alūkstos ežero saloje buvusią pilį. Žinoma, kad XVI a. vid. mieste buvo turgavietė. Alūksta yra priklausiusi grafams Zibergams. Apie 1567 m. čia pastatyta evangelikų liuteronų bažnyčia, 1960 m. – katalikų. Prie šios katalikų bažnyčios iki 1835 m. veikė kolegija. XIX a. Alūkstoje buvo pastatyta sinagoga, stačiatikių cerkvė. Šiuo metu mieste veikia 4 religinės bendruomenės – evangelikų liuteronų, katalikų, sentikių, stačiatikių. 1860 m. pro miestelį nutiestas Sankt Peterburgo–Varšuvos geležinkelis. 1795–1917 m. Alūksta priklausė Kuršo gubernijai. Miesto teisės Alūkstai suteiktos 1917 m.

2003–2021 m. buvo Alūkstos savivaldybės centras.

Lietuviai 
Iki Pirmojo pasaulinio karo Alūkstos katalikų parapija priklausė Žemaičių vyskupijai. 1919 m. rugpjūčio 29 d. Alūksta ir jos apylinkės buvo prijungtos prie Lietuvos. 1920 m. spalio 12 d. 1921 m., pagal Lietuvos–Latvijos sienų nustatymo sutartį, Alūksta ir jos apylinkės priskirtos Latvijai. Lietuvių Alūkstoje ir jos apylinkėse gyventa nemažai - 54,84 proc. Alūkstos apskrityje 1920 m. lietuvių pradėjo mažėti. 1930 m. jie sudarė tik 6 proc. visų gyventojų (1935 m. Alūkstoje ir jos apylinkėse gyveno 2,375 lietuviai). 1928 m. Alūkstos apskrityje veikė 4 lietuviškos mokyklos. XX  a. pr. Alūkstos apskrityje dirbę katalikų kunigai daugiausia buvo lietuviai. Paskutiniais metais Alūkstos bažnyčioje pamaldos vyksta latvių ir lietuvių kalbomis. Alūkstos apylinkėse lietuviškus tarmių tekstus rinko Antanas Baranauskas.

Sportas

Futbolas 
 FK Ilūkste
 FK Zibens/Zemessardze

Šaltiniai 

Latvijos miestai
Aukštutinės Dauguvos savivaldybės gyvenvietės